als_Latn dik_Latn sag_Latn
Google publikoi për herë të parë të mërkurën të dhënat demografike për rreth 50 mijë punonjësit e saj. Nga këta punonjës shihet se kemi një mbizotërim të meshkujve me 70%, dhe 61% e tyre janë të bardhë. Numri i femrave që punojnë në kompani është shumë i vogël.
Sa i përket drejtuesve të kompanisë diversiteti është edhe më i madh, 79% e drejtuesve janë meshkuj, dhe 72% e tyre janë të bardhë. Ndarja gjinore është bërë për të gjithë të punësuarit e kompanisë Google në të gjithë botën, ndërsa ndarja etnike është bërë vetëm për të punësuarit të Amerikë.
Të dhënat tregojnë qartë stereotipin e përbashkët të kompanive të ndryshme teknologjike, ku meshkujt dominojnë më shumë se femrat. Ndërsa sa i përket profesioneve jo teknologjike tek kompania shohim më pak ndryshim: meshkujt zënë vetëm 52% të profesioneve jo teknologjike brenda Google-it, krahasuar me 83% të pozicioneve teknologjike tek Google.
Google është e para kompani teknologjike që ka publikuar të dhënat demografike të punonjësve të saj. Ajo madje ka ofruar 40 milionë dollarë për organizatat që do të ndihmojnë gratë dhe vajzat të mësojnë teknologji dhe shkenca kompjuterike.
(Herë të lexuara: 174)
als_Latn als_Latn als_Latn als_Latn als_Latn